《携手升玉阶》
宋代·林希逸

甃玉成阶戺，天颜去几层。弹冠酬素愿，携手尽同升。

得侣欣交臂，伊谁恨折肱。龙墀看密迩，鹓武接飞腾。

已庆天街肃，行须揆路登。朝回花底散，袖满御香凝。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。